Mesajele politicienilor de Ziua Națională a României. Barna: "Pe 1 îi zici că o iubești, pe 6 îi și dovedești“.
Politicienii au transmis, pe canale oficiale sau în postări pe Facebook, mesaje de Ziua Națională. Politicienii amintesc, în mesajele lor, de trecut, de Marea Unire, dar și de prezent, de alegeri și de criza coronavirusului.
De Ziua Națională a României, politicienii au transmis mesaje în care amintesc de trecut, de Marea Unire, dar și de prezent, de alegeri și de criza coronavirusului.Ludovic Orban: Ne emoționează semnificația acestei zile. Sunt adunate toate sacrificiile românilor pentru afirmarea națională"Ziua Națională a României, chiar dacă o sărbătorim atipic anul acesta din cauza restricțiilor impuse de pandemie, rămâne la fel de importantă pentru noi, prin rolul pe care Marea Unire de la 1 Decembrie 1918 l-a avut pentru desăvârșirea statului național. Au trecut 102 ani de atunci, timp în care au fost și perioade de grea încercare, pe care românii le-au depășit uniți în atingerea unor idealuri sau depășirea unor situații de criză. Astăzi, când ne vedem nevoiți, din cauza pandemiei, să marcăm Ziua Națională fără parade, defilări și alte evenimente intrate în tradiție, este un bun prilej să reflectăm, poate mai mult decât am făcut-o în anii trecuți, asupra exemplelor de unitate din istoria noastră. Ne emoționează semnificația acestei zile, în care sunt adunate toate sacrificiile românilor pentru afirmarea națională și stăruința unui popor de a deveni o națiune de sine stătătoare, independentă, aducând toate teritoriile românești în interiorul acelorași granițe. Să privim, însă, acest context ca pe un nou moment crucial al destinului nostru, pe care îl putem depăși cu bine dând dovadă de coeziune și maturitate socială. Doar prin eforturile noastre unite putem salva vieți și învinge virusul, doar prin convergența tuturor energiilor din societate putem reveni cât mai curând la normalitate, pentru ca apoi să deschidem o nouă cale către modernizarea României.La mulți ani, România! La mulți ani, dragi români, iar următoarea Zi Națională a României să ne găsească pe toți cu bine și să o sărbătorim din nou așa cum se cuvine!", este mesajul transmis de premierul Ludovic Orban.Victor Ponta: "Astăzi, dincolo de patriotismul, de limba, de cultură, avem cu toții nevoie de un loc căruia să simțim că îi aparținem“"În anul acesta greu istoria ne-a învățat lecția lui «acasă». Pentru sute de mii de români care-și făcuseră o viață în afara României, «acasă» a devenit «înapoi în România». Pentru milioanele de români care trăiau între granițele geografice ale României, «acasă» a devenit locul în care au fost nevoiți să se reinventeze și să încerce să trăiască o viață demnă indiferent de cât de greu ne este acum. Povestea acestor granițe geografice s-a scris în urmă cu mai mult de 100 de ani. Astăzi, dincolo de patriotismul, de limba, de cultură, avem cu toții nevoie de un loc căruia să simțim că îi aparținem. Țară, patrie, acasă nu este decât acolo unde ești cu ai tăi, unde simți că ai un loc al tău, unde te simți în siguranță. Misiunea noastră ca și popor este să respectăm țara care ni s-a dat și să o facem mai bună, să creăm modele pentru copiii noștri și să le arătăm ce înseamnă să fii român. La mulți ani, România! La mulți ani, români! Oriunde sunteți voi!“, a scris Victor Ponta pe Facebook.Marcel Ciolacu: E timpul să ne amintim de curajul înaintașilor noștri de a construi România"Astăzi, de 1 Decembrie, e timpul să ne amintim de curajul înaintașilor noștri de a construi România. Curajul lor înseamnă ca azi să continuăm să luptăm pentru ceea ce este corect! Să luptăm pentru ca națiunea noastră să treacă mai repede peste aceste momente dificile! Ca români, suntem chemați să ne apărăm, cu toții, țara din nou! Împreună, să ne apărăm țara de un dușman invizibil, cu care s-au luptat prea puțin și prea haotic până acum. Cu toții, putem îndrepta națiunea noastră în direcția cea bună!", a scris pe Facebook liderul PSD Marcel Ciolacu.Eugen Tomac: De Ziua Națională, ar trebui să ne bucurăm de tot ce este românesc!"De Ziua Națională, ar trebui să ne onorăm istoria, eroii și progresul nostru ca națiune. De Ziua Națională, ar trebui să ne bucurăm de tot ce este românesc! De bucatele noastre. De tradițiile noastre. De familie și prieteni. Anul acesta, din păcate, această pandemie, extrem de prost gestionată, ne-a furat toate aceste bucurii. Astăzi, de 1 Decembrie, e timpul să ne amintim de curajul înaintașilor noștri de a construi România. Curajul lor înseamnă ca azi să continuăm să luptăm pentru ceea ce este corect! Să luptăm pentru ca națiunea noastră să treacă mai repede peste aceste momente dificile! Ca români, suntem chemați să ne apărăm, cu toții, țara din nou! Împreună, să ne apărăm țara de un dușman invizibil, cu care s-au luptat prea puțin și prea haotic până acum. Cu toții, putem îndrepta națiunea noastră în direcția cea bună! Știm cum. Avem soluțiile! Și avem și dorința de a ne uni din nou în jurul unui singur scop. Împreună, putem să ne salvăm ca o națiune puternică! La mulți ani, români! La mulți ani, România!", scrie pe Facebook și Eugen Tomac, președintele Partidului MIșcarea Populară.Dan Barna: "Pe 1 îi zici că o iubești, pe 6 îi și dovedești"Mesajul președintelui Uniunii Salvați România, Dan Barna, este mai simplu. "Pe 1 îi zici că o iubești, pe 6 îi și dovedești", spune mesajul lui Barna, postat pe Facebook.